*Guðmundur Jóhannesson*

**Angus holdanaut frá NautÍs fædd 2023**

Hér er nú kynntur sjötti árgangur Angus-holdanauta frá Nautgriparæktarmiðstöð Íslands á Stóra-Ármóti. Þessir gripir eru tilkomnir með sæðingu hreinræktaðra Angus-kúa með innfluttu sæði úr Jens av Grani NO74061, Laurens av Krogedal NO74075 og Manitu av Høystad NO74081. Hér eru því á ferð hreinræktaðir úrvalsgripir. Á einangrunarstöðinni á Stóra-Ármóti eru gerðar miklar kröfur hvað smitvarnir varðar og hafa þessir gripir nú lokið einangrun og fengið grænt ljós hvað snertir sæðistöku og dreifingu sæðis sem og sölu frá stöðinni.

Holdanautakynið Aberdeen Angus er óþarft að kynna enda kjötgæði þess rómuð og kjötnýting mjög góð. Kynið hentar vel þar sem áhersla er lögð á nýtingu beitar og gróffóðurs ásamt góðum móðureiginleikum, mjólkurlagni og léttan burð. Það hentar því vel í t.d. blendingsrækt þar sem burðarerfiðleikar eru fremur fátíðir.

Nautgriparæktarmiðstöð Íslands (NautÍs) hefur frá upphafi lagt sérstaka áherslu á góða dætraeiginleika þeirra nauta sem notuð hafa verið þar til uppbyggingar á Angus-holdagripastofni hérlendis. Má þar nefna létta burði og kjötgæði að ógleymdum mæðraeiginleikum þó áherslan færist smám saman yfir á kjötgæðaeiginleika. Á árinu 2018 fæddust kálfar undan Li‘s Great Tigre NO74039 og First Boyd fra Li NO74033 og á árinu 2019 var um að ræða gripi undan Hovin Hauk NO74043 og Horgen Erie NO74029. Á árinu 2020 var eingöngu um að ræða kálfa undan Emil av Lillebakken NO74028. Allt eru þetta naut sem gefa góðar mæður. Á árinu 2021 litu dagsins ljós kálfar undan Emil av Lillebakken sem og Jens av Grani NO74061, en þá brá svo við að undan Emil komu bara kvígur og allir nautkálfarnir það árið undan Jens. Árið eftir fæddust svo gripir undan Jens av Grani, Laurens av Krogedal, Ivar fra Li NO74047 og Kid av Vølstad NO74068. Í fyrra litu svo dagsins ljós gripir undan Jens av Grani, Laurens av Krogedal og Manitu av Høystad. Undan Jens komu tvö naut, undan Laurens sjö naut og fimm kvígur og undan Manitu þrjú naut og ein kvíga.

**Jens av Grani NO74061**, f. 21. janúar 2014, hjá Kirsti Mæland og Harald Dahl í Holter í Nannestad í Akershus sem útleggja mætti á íslensku sem að Jens væri frá Holtum í Nönnustað í Akurhúsum. Faðir Jens er HIOE8 Ayrvale Bartel E8 frá Ástralíu og móðirin Evy av Grani undan Hovin Velixir NO74011 sem var aftur undan Ankonian Elixir frá Bandaríkjunum.

Jens er gott alhliða kynbótanaut sem gefur léttan burð, bæði hjá kúm og kvígum, auk góðra kjötgæða- og mæðraeiginleika. Fæðingarþungi kálfa er undir meðallagi en vaxtarhraði góður. Því eru fallþungatölur afkvæma Jens mjög góðar en holdflokkun undir meðallagi og gripirnir í feitari kantinum. Dætur Jens hafa góða burðareiginleika og þungi afkvæma þeirra við 200 daga aldur er mikill. Jens er því öðru fremur góður kýrfaðir.

**Laurens av Krogedal NO74075**, f. 22. janúar 2016, hjá Torfinn Bakke í Krogedal austur af Sandnes í Rogalandi í SV-Noregi. Til þess að tengja lega þess við þekktari stað þá stendur það í suðaustur frá Stavanger, í um 34 km aksturveglengd þaðan. Faðir Laurens er Horgen Erie NO74029 og hann er því hálfbróðir þeirra Eiríks 19403-ET og Máttar 19404-ET. Móðir Laurens er NO31897 av Krogedal undan Dole av Krogedal NO58361 og NO25207 av Krogedal sem aftur var undan Oluf av Bakken NO53455.

Laurens býr yfir miklum kjötgæðaeiginleikum. Fæðingarþungi kálfa er mikill og því ber aðeins á erfiðum burði. Vaxtarhraði er góður. Dætur Laurens hafa góða burðareiginleika en eru undir meðaltali í þunga afkvæma sinna við 200 daga aldur. Fallþungi afkvæma Laurens er mikill og hold- og fituflokkun mjög góð. Hér er því á ferðinni gott kynbótanaut, einkum hvað kjötgæðaeiginleika snertir.

**Manitu av Høystad NO74081**, f. 28 . janúar 2017, hjá Svein Eberhard Østmoe á Høystad í Koppang í Stor Elvdal i Innlandet. Á íslensku mætti snara þessu sem að Svein búi á Hástað í Stóra Fljótsdal í Innsveitum. Bærinn stendur á bökkum Glomma (Glámu), lengstu ár Noregs, rúmlega 100 km norður af Hamri. Svein er formaður Angus-nautgriparæktarfélagsins í Noregi og okkur að góðu kunnur, hefur heimsótt NautÍs og fleiri bú hérlendis. Nokkur fjöldi Angus-gripa hérlendis er ættaður frá Høystad en fósturvísar frá búinu mynduðu grunninn að ræktunarkjarnanum á Stóra-Ármóti. Faðir Manitu er GB542697200703 Netherton Americano M703 frá Bretlandi og móðirinn, Gloria av Grani, er undan CA1469322 HF El Tigre 28U sem er faðir Stóra Tígurs, Li‘s Great Tigre NO74039.

Manitu gefur fremur stóra kálfa og burður því aðeins erfiður. Vaxtargeta afkvæma hans er mikil og flokkun góð, sérstaklega hvað fituflokkun varðar. Dætur Manitu hafa góða burðareiginleika og afkvæmi þeirra hafa mikinn þunga við 200 daga aldur. Manitu er því gott alhliða kynbótanaut.

Kynning og lýsing nautanna byggir á línulegu útlitsmati og umsögn þeirra Ditte Clausen og Lindu Margrétar Gunnarsdóttur, ráðunauta hjá RML.

**Leynir 23401 (1662742-0064)**

Fæddur 20. apríl 2023 Nautgriparæktarmiðstöð Íslands á Stóra-Ármóti.

**Ætt:**

F. Laurens av Krogedal NO74075 M. Steina-ET IS1662742-0003
Ff. Horgen Erie NO74029 Mf. Li‘s Great Tigre NO74039
Fm. 1879 av Krogedal NO31897 Mm. Letti av Nordstu NO100514
Fff. Horgen Bror NO55754 Mff. CA1469322 HF El Tigre 28U
Ffm. Horgen Soria NO27377 Mfm. Else fra Li NO30822
Fmf. Dole av Krogedal NO58361 Mmf. Dunder av Bognes NO74025
Fmm. 5207 av Krogedal NO25207 Mmm. Janne av Nordstu NO39302

**Lýsing:** Af Aberdeen Angus kyni. Svartur, kollóttur. Leynir er meðalstór, boldjúpur og útlögumikill gripur með góða holdfyllingu um herðar og vel holdfyllt læri með djúpum og miklum lærvöðva. Fótstaða rétt og góð. Beinabygging eilítið gróf. Leynir er heilt yfir gerðarlegur gripur með mikil lærahold.

**Umsögn:** Fæðingarþungi var 35 kg. Við vigtun 7. maí 2024 vóg Leynir 540 kg og hafði því vaxið um 1.319 g/dag frá fæðingu. Leynir hefur frá fæðingu sýnt mikla og góða vaxtargetu.

Ómvöðvi: 74,1 mm, ómfita: 6,36 mm.

|  |
| --- |
| Línulegt mat |
|  | Boldýpt | Herðabreidd | Malalengd | Malabreidd | Lærabreidd | Innralæri | Læradýpt | Lærahold | Heildarmat |
| Best | 9 | 9 | 9 | 8 | 8 | 9 | 9 | 9 | 9 |
| Mat | 9 | 9 | 7 | 7 | 8 | 8 | 9 | 9 | 8 |

**Jaki 23402 (1662742-0068)**

Fæddur 2. maí 2023 á Nautgriparæktarmiðstöð Íslands á Stóra-Ármóti.

**Ætt:**

F. Jens av Grani NO74061 M. Eir-ET IS1662742-0021
Ff. AUHIOE8 Ayrvale Bartel E8 Mf. Horgen Erie NO74029
Fm. Evy av Grani NO30798 Mm. Maiken av Grani NO102576
Fff. AUVTMB219 Te Mania B. Mff. Horgen Bror NO55754
Ffm. AUBVVB32 E Jedda B32 Mfm. Horgen Soria NO27377
Fmf. Hovin Velixir NO74011 Mmf. First-Boyd fra Li NO74033
Fmm. NO30796 Mmm. Kari av Grani NO100428

**Lýsing:** Af Aberdeen Angus kyni. Svartur, kollóttur. Jaki er meðalstór, útlögumikill og brjóst- og bakbreiður. Malirnar eru breiðar og holdmiklar, lærin breið og holdug. Fótstaða er rétt og góð. Jaki er holdmikill og vel gerður gripur.

**Umsögn:** Fæðingarþungi var 35 kg. Við vigtun 7. maí 2024 vóg Jaki 508 kg og hafði því vaxið um 1.270 g/dag frá fæðingu. Jaki hefur ævinlega sýnt mikla vaxtargetu.

Ómvöðvi: 68,1 mm, ómfita: 8,71 mm.

|  |
| --- |
| Línulegt mat |
|  | Boldýpt | Herðabreidd | Malalengd | Malabreidd | Lærabreidd | Innralæri | Læradýpt | Lærahold | Heildarmat |
| Best | 9 | 9 | 9 | 8 | 8 | 9 | 9 | 9 | 9 |
| Mat | 7 | 7 | 8 | 8 | 8 | 7 | 7 | 7 | 7 |

**Lundi 23403 (1662742-0070)**

Fæddur 4. maí 2023 á Nautgriparæktarmiðstöð Íslands á Stóra-Ármóti.

**Ætt:**

F. Laurens av Krogedal NO74075 M. Sveina-ET IS1662742-0004
Ff. Horgen Erie NO74029 Mf. Li‘s Great Tigre NO74039
Fm. 1879 av Krogedal NO31897 Mm. Letti av Nordstu NO100514
Fff. Horgen Bror NO55754 Mff. CA1469322 HF El Tigre 28U
Ffm. Horgen Soria NO27377 Mfm. Else fra Li NO30822
Fmf. Dole av Krogedal NO58361 Mmf. Dunder av Bognes NO74025
Fmm. 5207 av Krogedal NO25207 Mmm. Janne av Nordstu NO39302

**Lýsing:** Af Aberdeen Angus kyni. Svartur, kollóttur. Lundi er meðalstór, breiðvaxinn með mikla brjóst- og bakbreidd. Vel holdfyllt og breið læri. Holdfylling á mölum og innri lærum mjög góð. Góð og sterkleg fótstaða. Lundi er ákaflega vel gerður gripur með mikla holdfyllingu.

**Umsögn:** Fæðingarþungi var 44 kg. Við vigtun 7. maí 2024 vóg Laki 570 kg og hafði því vaxið um 1.425 g/dag frá fæðingu. Laki hefur ávallt sýnt mjög mikla og góða vaxtargetu.

Ómvöðvi: 73,4 mm, ómfita: 6,59 mm.

|  |
| --- |
| Línulegt mat |
|  | Boldýpt | Herðabreidd | Malalengd | Malabreidd | Lærabreidd | Innralæri | Læradýpt | Lærahold | Heildarmat |
| Best | 9 | 9 | 9 | 8 | 8 | 9 | 9 | 9 | 9 |
| Mat | 7 | 8 | 8 | 7 | 8 | 7 | 7 | 7 | 7 |

**Lási 23404 (1662742-0071)**

Fæddur 4. maí 2023 á Nautgriparæktarmiðstöð Íslands á Stóra-Ármóti.

F. Laurens av Krogedal NO74075 M. Birna-ET IS1662742-0007
Ff. Horgen Erie NO74029 Mf. Li‘s Great Tigre NO74039
Fm. 1879 av Krogedal NO31897 Mm. Letti av Nordstu NO100514
Fff. Horgen Bror NO55754 Mff. CA1469322 HF El Tigre 28U
Ffm. Horgen Soria NO27377 Mfm. Else fra Li NO30822
Fmf. Dole av Krogedal NO58361 Mmf. Dunder av Bognes NO74025
Fmm. 5207 av Krogedal NO25207 Mmm. Janne av Nordstu NO39302

**Lýsing:** Af Aberdeen Angus kyni. Svartur, kollóttur. Lási er meðalstór með mikla boldýpt og langar, holdfylltar malir. Lærin eru breið og holdmikil en fylling innri læra mætti vera meiri. Fótstaða er sterkleg og sérlega góð. Lási er holdmikill og fallegur gripur á velli.

**Umsögn:** Fæðingarþungi var 42 kg. Við vigtun 25. apríl 2023 vóg Lási 495 kg og hafði því vaxið um 1.228 g/dag frá fæðingu. Lási hefur ávallt sýnt góða vaxtargetu.

Ómvöðvi: 62,7 mm, ómfita: 5,40 mm.

|  |
| --- |
| Línulegt mat |
|  | Boldýpt | Herðabreidd | Malalengd | Malabreidd | Lærabreidd | Innralæri | Læradýpt | Lærahold | Heildarmat |
| Best | 9 | 9 | 9 | 8 | 8 | 9 | 9 | 9 | 9 |
| Mat | 8 | 7 | 8 | 7 | 7 | 7 | 7 | 7 | 7 |

**Litur 23405 (1662742-0072)**

Fæddur 4. maí 2023 á Nautgriparæktarmiðstöð Íslands á Stóra-Ármóti.

F. Laurens av Krogedal NO74075 M. Jenna IS1662742-0041
Ff. Horgen Erie NO74029 Mf. Jens av Grani NO74061
Fm. 1879 av Krogedal NO31897 Mm. Eir-ET IS1662742-0021
Fff. Horgen Bror NO55754 Mff. AUHIOE8 Ayrvale Bartel E8
Ffm. Horgen Soria NO27377 Mfm. Evy av Grani NO30798
Fmf. Dole av Krogedal NO58361 Mmf. Horgen Erie NO74029
Fmm. 5207 av Krogedal NO25207 Mmm. Maiken av Grani NO102576

**Lýsing:** Af Aberdeen Angus kyni. Svartur, kollóttur. Litur er meðalstór, boldjúpur og útlögumikill gripur með góða vöðvafyllingu. Bak og malir eru breiðar og vel holdfylltar. Lærin eru breið og holdmikil læri, djúpur lærvöðvi og mikil fylling. Fótstaða er sterkleg og mjög góð. Litur er ákaflega holdmikill og glæsilegur gripur á velli.

**Umsögn:** Fæðingarþungi var 38 kg. Við vigtun 7. maí 2024 vóg Litur 576 kg og hafði því vaxið um 1.458 g/dag frá fæðingu. Litur hefur ávallt sýnt mjög mikla og góða vaxtargetu.

Ómvöðvi: 73,2 mm, ómfita: 5,70 mm.

|  |
| --- |
| Línulegt mat |
|  | Boldýpt | Herðabreidd | Malalengd | Malabreidd | Lærabreidd | Innralæri | Læradýpt | Lærahold | Heildarmat |
| Best | 9 | 9 | 9 | 8 | 8 | 9 | 9 | 9 | 9 |
| Mat | 8 | 8 | 9 | 8 | 9 | 9 | 8 | 8 | 8 |

**Lómur 23406 (1662742-0073)**

Fæddur 7. maí 2023 á Nautgriparæktarmiðstöð Íslands á Stóra-Ármóti.

F. Laurens av Krogedal NO74075 M. Embla-ET IS1662742-0036
Ff. Horgen Erie NO74029 Mf. Emil av Lillebakken NO74028
Fm. 1879 av Krogedal NO31897 Mm. Hovin Nora NO103702
Fff. Horgen Bror NO55754 Mff. Betong av Dagrød NO74017
Ffm. Horgen Soria NO27377 Mfm. Mairin NO24738
Fmf. Dole av Krogedal NO58361 Mmf. Junior av Nordstu
Fmm. 5207 av Krogedal NO25207 Mmm. Hovin Felippa NO31018

**Lýsing:** Af Aberdeen Angus kyni. Svartur, kollóttur. Lómur er í tæpu meðallagi að stærð, boldjúpur og brjóstbreiður með góða vöðvafyllingu. Bak og malir eru breiðar og holdfylltar, lærin breið og holdmikil en fylling innri læra mætti vera meiri. Fótstaða er sterkleg og góð. Lómur er mjög holdmikill og glæsilegur gripur á velli.

**Umsögn:** Fæðingarþungi var 40 kg. Við vigtun 7. maí 2024 vóg Lómur 548 kg og hafði því vaxið um 1.388 g/dag frá fæðingu. Lómur hefur ávallt sýnt mikla og góða vaxtargetu.

Ómvöðvi: 70,2 mm, ómfita: 6,60 mm.

|  |
| --- |
| Línulegt mat |
|  | Boldýpt | Herðabreidd | Malalengd | Malabreidd | Lærabreidd | Innralæri | Læradýpt | Lærahold | Heildarmat |
| Best | 9 | 9 | 9 | 8 | 8 | 9 | 9 | 9 | 9 |
| Mat | 9 | 8 | 9 | 8 | 8 | 7 | 8 | 9 | 8 |

**Lax 23407 (1662742-0074)**

Fæddur 10. maí 2023 á Nautgriparæktarmiðstöð Íslands á Stóra-Ármóti.

F. Laurens av Krogedal NO74075 M. Jóra IS1662742-0044
Ff. Horgen Erie NO74029 Mf. Jens av Grani NO74061
Fm. 1879 av Krogedal NO31897 Mm. Gunna-ET IS1662742-0016
Fff. Horgen Bror NO55754 Mff. AUHIOE8 Ayrvale Bartel E8
Ffm. Horgen Soria NO27377 Mfm. Evy av Grani NO30798
Fmf. Dole av Krogedal NO58361 Mmf. Horgen Erie NO74029
Fmm. 5207 av Krogedal NO25207 Mmm. Maiken av Grani NO102576

**Lýsing:** Af Aberdeen Angus kyni. Svartur, kollóttur. Lax er meðalstór, boldjúpur og brjóstbreiður. Bak malir eru breiðar með góða vöðvafyllingu. Lærin eru breið og ákaflega holdmikil læri með góðri fyllingu innri læra. Fótstaða er sterkleg og góð en aðeins útskeif að framan. Lax er státar af sérlega góðum læraholdum, glæsilegur gripur á velli.

**Umsögn:** Fæðingarþungi var 36 kg. Við vigtun 7. maí 2024 vóg Lax 544 kg og hafði því vaxið um 1.399 g/dag frá fæðingu. Lax hefur ávallt sýnt mjög mikla og góða vaxtargetu.

Ómvöðvi: 68,0 mm, ómfita: 7,80 mm.

|  |
| --- |
| Línulegt mat |
|  | Boldýpt | Herðabreidd | Malalengd | Malabreidd | Lærabreidd | Innralæri | Læradýpt | Lærahold | Heildarmat |
| Best | 9 | 9 | 9 | 8 | 8 | 9 | 9 | 9 | 9 |
| Mat | 9 | 7 | 9 | 7 | 8 | 9 | 9 | 8 | 8 |

**Leir 23408 (1662742-0075)**

Fæddur 18. maí 2023 á Nautgriparæktarmiðstöð Íslands á Stóra-Ármóti.

F. Laurens av Krogedal NO74075 M. Jóka IS1662742-0035
Ff. Horgen Erie NO74029 Mf. Jens av Grani NO74061
Fm. 1879 av Krogedal NO31897 Mm. Vísa-ET IS1662742-0006
Fff. Horgen Bror NO55754 Mff. AUHIOE8 Ayrvale Bartel E8
Ffm. Horgen Soria NO27377 Mfm. Evy av Grani NO30798
Fmf. Dole av Krogedal NO58361 Mmf. Li‘s Great Tigre NO74039
Fmm. 5207 av Krogedal NO25207 Mmm. Lara av Høystad NO49943

**Lýsing:** Af Aberdeen Angus kyni. Svartur, kollóttur. Leir er meðalstór, boldjúpur með breiðar og holdfylltar herðar. Bak og malir breiðar og vel holdfyllt. Lærin eru nokkuð breið, mikill og djúpur lærvöðvi og fylling innri læra mikil. Fótstaða er sterkleg og góð. Leir er holdmikill og fallegur gripur á velli.

**Umsögn:** Fæðingarþungi var 33 kg. Við vigtun 7. maí 2024 vóg Leir 504 kg og hafði því vaxið um 1.327 g/dag frá fæðingu. Leir hefur ávallt sýnt mikla og góða vaxtargetu.

Ómvöðvi: 66,6 mm, ómfita: 5,73 mm.

|  |
| --- |
| Línulegt mat |
|  | Boldýpt | Herðabreidd | Malalengd | Malabreidd | Lærabreidd | Innralæri | Læradýpt | Lærahold | Heildarmat |
| Best | 9 | 9 | 9 | 8 | 8 | 9 | 9 | 9 | 9 |
| Mat | 8 | 8 | 8 | 8 | 7 | 8 | 9 | 8 | 7 |

**Móði 23409 (1662742-0080)**

Fæddur 14. júlí 2023 á Nautgriparæktarmiðstöð Íslands á Stóra-Ármóti.

F. Manitu av Høystad NO74081 M. Vísa-ET IS1662742-0006
Ff. GB542697200703 Netherton Americano M703 Mf. Li‘s Great Tigre NO74039
Fm. Gloria av Grani NO32459 Mm. Lara av Høystad NO49943
Fff. GB542697100527 Netherton Mr Rader J527 Mff. CA1469322 HF El Tigre 28U
Ffm. GB542697400474 Netherton Annie H474 Mfm. Else fra Li NO30822
Fmf. CA1469322 HF El Tigre 28U Mmf. Ivar fra Li NO74047
Fmm. NO27595 Mmm. Helle av Høystad NO34418

**Lýsing:** Af Aberdeen Angus kyni. Svartur, kollóttur. Móði er meðalstór, boldjúpur og útlögugóður en vantar á þroska í framparti enda aðeins 10 mánaða. Bak og malir eru breiðar með góða vöðvafyllingu. Lærin eru breið og holdmikil, lærvöðvinn djúpur og mikill og fylling innri læra góð. Fótstaða er sterkleg og góð. Móði er holdmikill og fallegur gripur á velli með mikil lærahold.

**Umsögn:** Fæðingarþungi var 50 kg. Við vigtun 7. maí 2024 vóg Móði 455 kg og hafði því vaxið um 1.359 g/dag frá fæðingu. Móði hefur ávallt sýnt mikla og góða vaxtargetu.

Ómvöðvi: 62,7 mm, ómfita: 5,41 mm.

|  |
| --- |
| Línulegt mat |
|  | Boldýpt | Herðabreidd | Malalengd | Malabreidd | Lærabreidd | Innralæri | Læradýpt | Lærahold | Heildarmat |
| Best | 9 | 9 | 9 | 8 | 8 | 9 | 9 | 9 | 9 |
| Mat | 7 | 7 | 8 | 8 | 8 | 8 | 8 | 8 | 7 |

Þegar þetta er skrifað er sæðistaka úr þessum nautum nýhafin og því liggur ekki fyrir hver árangur úr henni verður. Það er þó ljóst að einhver þessara nauta munu koma til almennrar dreifingar seinna í sumar. Að lokinni sæðistöku verða nautin flutt til væntanlegra kaupenda utan að Lundi og Jaki verða fluttir að Hesti þar sem ætlunin er að taka úr þeim sæði til kyngreiningar.

Að lokum er hér svo tafla sem nota má til þess að skoða hver skyldleiki þessar nauta er gagnvart notkun á þeim. Sýnt er með litum hvort rétt sé að nota viðkomandi naut á dætur eldri Angus-sæðinganauta út frá innbyrðis skyldleika. Ef við tökum dæmi má sjá að Leynir 23401 er of skyldur dætrum Lilla 22402 og Laka 22403, nokkuð skyldur dætrum Vísis 18400, Draums 18042, Baldurs 18403, Eiríks 19403 Máttar 19404, Jóakims 21403 og Jenna 21405 en lítt skyldur dætrum Vals 19402, Erps 20402 og Eðals 20403.

|  |
| --- |
| **Til athugunar varðandi skyldleika** |
|  | **Kýrfaðir** |
| **Naut** | Vísir 18400 | Draumur 18402 | Baldur 18403 | Valur 19402 | Eiríkur 19403 | Máttur 19404 | Erpur 20402 | Eðall 20403 | Jóakim 21403 | Jenni 21405 | Lilli 22402 | Laki 22403 |
| Leynir 23401 |  |  |  |  |  |  |  |  |  |  |  |  |
| Jaki 23402 |  |  |  |  |  |  |  |  |  |  |  |  |
| Lundi 23403 |  |  |  |  |  |  |  |  |  |  |  |  |
| Lási 23404 |  |  |  |  |  |  |  |  |  |  |  |  |
| Litur 23405 |  |  |  |  |  |  |  |  |  |  |  |  |
| Lómur 23406 |  |  |  |  |  |  |  |  |  |  |  |  |
| Lax 23407 |  |  |  |  |  |  |  |  |  |  |  |  |
| Leir 23408 |  |  |  |  |  |  |  |  |  |  |  |  |
| Móði 23409 |  |  |  |  |  |  |  |  |  |  |  |  |
| Taflan sýnir hvort í lagi sé að nota viðkomandi naut m.t.t. föður þeirrar kýr/kvígu sem sæða á |
|  |  | Í lagi |
|  |  | Nokkur skyldleiki |
|  |  | Of mikill skyldleiki |